CELEX: 32015D1521
Language: hr
Date: 2015-09-14 00:00:00
Title: Odluka Vijeća (ZVSP) 2015/1521 od 14. rujna 2015. o stavljanju izvan snage Odluke 2013/320/ZVSP o potpori aktivnostima fizičkog osiguranja zaliha i upravljanja zalihama kako bi se smanjio rizik od nezakonite trgovine malim i lakim oružjem (SALW) te pripadajućim streljivom u Libiji i njezinoj regiji

15.9.2015   
            
            
               HR
            
            
               Službeni list Europske unije
            
            
               L 239/142
            
         ODLUKA VIJEĆA (ZVSP) 2015/1521
   od 14. rujna 2015.
   o stavljanju izvan snage Odluke 2013/320/ZVSP o potpori aktivnostima fizičkog osiguranja zaliha i upravljanja zalihama kako bi se smanjio rizik od nezakonite trgovine malim i lakim oružjem (SALW) te pripadajućim streljivom u Libiji i njezinoj regiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Odlukom 2013/320/ZVSP (1) predviđa se da Unija treba nastaviti promicati mir i sigurnost u Libiji i njezinoj široj regiji podupirući mjere kojima je cilj osigurati pouzdanu fizičku sigurnost i upravljanje libijskim zalihama oružja od strane libijskih državnih institucija kako bi se smanjio rizik koji po mir i sigurnost predstavljaju nezakonito širenje i prekomjerno prikupljanje malog i lakog oružja (SALW) te pripadajućeg streljiva, što uključuje i promicanje djelotvornog multilateralizma na regionalnoj razini.
            
         
               (2)
            
            
               Pogoršanje političke i sigurnosne situacije prisililo je većinu diplomatskih misija i međunarodnog osoblja da napuste Libiju nakon nasilnih događaja u ljeto 2014.
            
         
               (3)
            
            
               Politički dijalog pod vodstvom Ujedinjenih naroda još uvijek nije doveo do pronalaska političkog rješenja između glavnih sukobljenih frakcija.
            
         
               (4)
            
            
               Nije moguće predvidjeti kada će se situacija u Libiji poboljšati do mjere da međunarodno osoblje može opet sigurno obavljati svoje zadaće u Libiji.
            
         
               (5)
            
            
               Odluku 2013/320/ZVSP stoga bi trebalo staviti izvan snage.
            
         
               (6)
            
            
               Unija želi potvrditi svoju snažnu političku predanost podupiranju odgovornih libijskih vlasti u nastojanju da smanje rizik koji po mir i sigurnost predstavljaju nezakonito širenje i prekomjerno prikupljanje SALW-a te pripadajućeg streljiva, čim to situacija u Libiji bude dopuštala,
            
         DONIJELO JE OVU ODLUKU:
   Članak 1.
   Odluka 2013/320/ZVSP stavlja se izvan snage.
   Članak 2.
   Ova Odluka stupa na snagu na dan donošenja.
   Primjenjuje se od 30. lipnja 2015.
   
      Sastavljeno u Bruxellesu 14. rujna 2015.
      
         
            Za Vijeće
         
         
            Predsjednik
         
         J. ASSELBORN
      
   
   
      (1)  Odluka Vijeća 2013/320/ZVSP od 24. lipnja 2013. o potpori aktivnostima fizičkog osiguranja zaliha i upravljanja zalihama kako bi se smanjio rizik od nezakonite trgovine malim i lakim oružjem (SALW) te pripadajućim streljivom u Libiji i njezinoj regiji (SL L 173, 26.6.2013., str. 54.).